Օրվա երկրորդ մասը նվիրված էր Էլբրուս լեռան բարձրացմանը. սկզբից մասնակիցները տեղաշարժվում էին ճոպանուղու միջոցով, և ապա ռատրակներով: Այս թրթուրավոր մեքենաները օգտագործվում են լեռնադահուկային ուղիների պատարստման, բեռնափոխադրման, լեռներում փրկարարական աշխատանքների, ինչպես նաև լեռնագնացներին գագաթին ուղեկցելու համար։ Հասնելով 4 000 մ բարձրության վրա՝ մասնակիցները հանգրվանեցին լեռնային LEAPRUS ապաստանում, որտեղ լեռնագնացները պատրաստվում են վերելքին, այնուհետև շարունակեցին իրենց ճանապարհը՝ բարձրանալով ևս 800 մետր՝ Պաստուխով ժայռերի վրա: Այս իրադարձություններով հարուստ օրվա ավարտը դարձավ «Նարզանի հովիտներ» այցը, որտեղ արշավախմբի մասնակիցները կարողացան համտեսել տարբեր տեսակի բնական հանքային ջրեր, որոնցով հայտնի է Կաբարդա-Բալկարիան։